Sõmerul ja Teams keskkonnas 04. september 2026
Koosolek algas kell 11.00, lõppes kell 11.05
Osalesid: Siiri Püss, Jaan Kangur, Mati Siim, Maido Nõlvak (Rakvere Vallavalitsus), Raivo Laidma (Kobras OÜ) ning Tuuli Tsahkna ja Marek Lind (Transpordiamet) 
Protokollis: Siiri Püss
Päevakord
1. Rakvere valla üldplaneeringu teistkordsel kooskõlastamisel Transpordiameti poolt esitatud arvamuste läbivaatamine seoses teekaitsevööndi laiusega
Marek Lind (ML): 2020  a võrreldes, kui taotlesime kaitsevööndi laiendamist, oleme praktikat muutnud ja hindame süvitsi, st kui kaugele võivad riigiteest tulenevad mõjud ulatuda ning teiseks kas on tegemist asulasisese keskkonnaga. Asulasisest keskkonda määravad tänavakivid, kergliiklusteed, tänavavalgustus jms. Tee kaitsevöönd ei ole ehituskeeluvöönd. See on kaalutlusruum. Me saame seal jätta midagi kooskõlastamata ainult siis, kui me suudame selle sisuliselt ära põhjendada tee ohutusega ehk siis nagu seda, et nüüd tee kaitsevöönd kolmkümmend või 10 meetrit või kolmkümmend versus 10 meetrit hakkab takistama kohaliku elu, seda ei pea kartma.
Raivo Laidma (RL): alates 01.08.2026 ehitusseadustiku järgi kaitsevööndi laius 30 m, varasema kuni 30 m asemel ja sellest lähtuvalt KOV nüüd teeb ettepaneku Transpordiametile kaitsevööndi vähendamiseks. 
Vaatame konkreetsed kohad üle. Arutelu.
ML ja Tuuli Tsahkna (TT) nõustuvad:
Näpi alevikus riigitee nr 17208 teekaitsevööndiks tee lõunaküljel 10 m äärmise sõiduraja välimisest servast;
Lepna alevikus riigitee nr 17149 Rakvere – Jõepere km 2,70 – 4,23 tiheasustusega ala (TA3) ulatuses teekaitsevööndiks 10 m äärmise sõiduraja välimisest servast; 
riigitee nr 17157 Kunda mõis – Sämi, Uhtna aleviku tiheasustusalal Silla tee ristmikust kuni Nooruse tee ristmikuni teekaitsevööndiks 10 m äärmise sõiduraja välimisest servast. Perspektiivis on võimalik Uhtna tiheasustusala arendamise elluviimisel kujundada tänavale vastav ruum ja KOVil taotleda kaitsevööndi vähendamist.
2. avaliku teedevõrgu arengutest
a. riigimaantee nr 1 trassikoridori muutus
RR: oleme muutnud üldplaneeringu lahendust. Üldplaneering kajastab oluliselt muudetava teelõiguna põhimaanteed nr 1 (Tallinn-Narva) vastavalt Haljala-Kukruse teelõigu eriplaneeringule. Ja märkinud et oluliselt muudetava teelõigu arendamine võib kaasa tuua muudatusi piirkonna teedevõrgus, sh muudatusi, mis on seotud teega piirnevate kinnistute juurdepääsuga. Põhimaantee ja selle toimimiseks vajalike rajatiste täpne asukoht ja ruumivajadus määratakse eriplaneeringu detailse lahenduse etapis. Üldplaneeringu joonis kajastab illustratiivsena tee trassikoridori ala, teed, ning liiklussõlmede ja ristete põhimõttelisi asukohti.
b. Rakvere linna põhjapoolset ümbersõitu
TT ja ML: ei saa käsitleda perspektiivse riigiteena.
Otsustati: käsitleme uue avaliku teena. Valdavalt on tee kavandatud (va alternatiivne lõik) olemasolevale liikluspinna jaoks moodustatud katastriüksusele. Tee ümber kajastatud koridor on informatiivse tähendusega ja suunab omavalitsust kaalutlema maakasutustingimuste seadmist projekteerimistingimuste andmise ja detailplaneeringute koostamise protsessis.
3. Riigitee nr 23 perspektiivi osas. 
RR: Maakonnaplaneeringus on ette nähtud trassikoridor. Käesolevas planeeringulahenduses oleme teinud ettepaneku maakonnaplaneeringu muutmiseks. MaRu juhtis tähelepanu, et vajab täpsustamist, kuna tegemist planeeritava ühendusteega.

ML: Toetame. Meil on see värskelt käinud läbi üsna kõrgetasemeliselt koosolekult, kus me vaatasime üle kõik sellised maakonna ja üldplaneeringutes reserveeritud koridorid ja me ei näinud sellel mitte mingisugust väärtust mitte kellegi jaoks.

4. 	Siiri Püss: Kuidas kooskõlastamisega edasi minna
TT: Transpordiamet on kooskõlastanud märkustega. Kui nüüd olulised muudatused kas vaja uuesti kooskõlastada
ML: Minu hinnangul piisab tänase koosoleku protokollist, millele saame vajadusel avaliku väljapaneku juures viidata.
Digiallkirjastatud
Siiri Püss

